Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2018-024801-2-dur.html
Timestamp: 2018-12-10 01:16:36+00:00

Document:
OU-TN-OSZP1-2018/024801-2/DUR - Ministerstvo životného prostredia Slovenskej republiky
Menu > Oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2018/024801-2/DUR
OU-TN-OSZP1-2018/024801-2/DUR
Oznámenie o začatí správneho konania k žiadosti Západoslovenskej distribučnej, a.s., o súhlas orgánu ochrany prírody a výnimku zo zákazu v Prírodnej pamiatke Svinica a oboznámenie s podkladmi rozhodnutia pred jeho vydaním
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 13.8. 2018 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti z 9.8. 2018 od spoločnosti Západoslovenská distribučná, a.s., so sídlom: Čulenova 6, 816 47 Bratislava, IČO: 36361518, (ďalej len „žiadateľ“).
Predmetom konania je žiadosť o vydanie súhlasov podľa §6 ods.4 a §15 ods.2 písm. c) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na zmenu stavu mokrade vodného toku Svinica a na umiestnenie stavby „TN-Trenčianske Jastrabie, Inovec, VNK, TS“ v Prírodnej pamiatke Svinica, v ktorej platí 4. stupeň ochrany prírody a nachádza sa v k.ú. Trenčianske Jastrabie a v jej 60 m ochrannom pásme, v ktorom platí 3. stupeň ochrany prírody. Jedná sa o zrušenie existujúceho vzdušného elektrického vedenia a jeho nahradenie zemným elektrickým káblom. Predmetom konania je ďalej žiadosť o povolenie výnimky zo zákazu vjazdu a státia vozidlom za hranicami zastavaného územia obce mimo cesty a miestnej komunikácie podľa §15 ods.1 písm. a) v znení §13 ods.1 písm. a) a podľa §14 ods.1 písm. a) v znení §13 ods.2 písm. a) zákona o ochrane prírody a krajiny v Prírodnej pamiatke Svinica a v jej 60 m ochrannom pásme v súvislosti s vyššie uvedenou stavbou.
Orgán ochrany prírody bude pri rozhodovaní vychádzať zo žiadosti z 9.8. 2018, z predloženej projektovej dokumentácie pre územné rozhodnutia a stavebné povolenie, ktorú vypracoval Ing. Branislav Smorada – autorizovaný stavebný inžinier v júni 2018, z odborného stanoviska Štátnej ochrany prírody SR – Správy Chránenej krajinnej oblasti Biele Karpaty zn. CHKO BK/260-001/18 z 30.7. 2018 a z vyjadrenia orgánu ochrany prírody k územnému rozhodnutiu a stavebnému povoleniu zn. OU-TN-OSZP1-2018/022577-4/DUR z 31.7. 2018 Žiadateľ uhradil správny poplatok vo výške 100,- eur dňa 27.6. 2018 vo forme elektronického kolku.
Orgán ochrany prírody týmto oboznamuje účastníkov konania s podkladom rozhodnutia pred jeho vydaním podľa §33 ods.2 zákona č. 71/1967 Zb. o správnom konaní v znení neskorších predpisov a dáva im možnosť vyjadriť sa k nemu i k spôsobu jeho zisťovania, prípadne navrhnúť jeho doplnenie v lehote do 5 pracovných dní od doučenia tohto listu. Po uplynutí uvedenej lehoty a po zvážení prípadných návrhov, alebo námietok účastníkov konania rozhodne vo veci vydania súhlasu a povolenia výnimky zo zákazu, ako je uvedené vyššie.
4) Obec Trenčianske Jastrabie, 913 22 Trenčianske Jastrabie č. 102
5) Okresný úrad Trenčín, odbor starostlivosti o životné prostredie, OSŽP3, Hviezdoslavova 3, 911 01 Trenčín

References: §1
 § 4
 §6
 §15
 §15
 §13
 §14
 §13
 §33